KS PRAPRETNO
PRAPRETNO PRI HRASTNIKU DEL -37
1430 HRASTNIK
			   						         Prapretno, 18.11.2025


ZADEVA: ZAPISNIK SEJE SVETA KRAJEVNE SKUPNOSTI PRAPRETNO
Predsednik KS Prapretno je sklical sestanek članov sveta KS Prapretno 18.11.2025 ob 19.00. Predsednik pozdravi vse prisotne in predlaga dnevni red, ki ga člani soglasno sprejmejo.  
Prisotni člani sveta KS: Maja Jenko, Ivan Urbajs, Tanja Jovan
Odsotni člani: Jasmina Janjić, Stane Štepec 
Dnevni red: 
1. Aktivnosti glede OPPN v kamnolomu Retje-Plesko
2. Plan dela 2026
3. [bookmark: _Hlk214442160]Organizacija decembrskih aktivnosti
4. Participatorni proračun
5. Vprašanja in pobude


1. Aktivnosti glede OPPN v kamnolomu Retje-Plesko
Krajani izražamo resno zaskrbljenost zaradi aktivnosti, povezanih z OPPN za kamnolom Retje-Plesko, saj se že v sedanji fazi soočamo z intenziviranjem miniranja, povečanimi obsegi izkopavanja agregata ter stalnim hrupom, ki presega sprejemljivo obremenitev bivalnega okolja in negativno vpliva na kakovost življenja. Predvideno je, da bo Svet KS pred 2. obravnavo OPPN na Občinskem svetu Občine Hrastnik – katere točen termin še ni določen – organiziral posvet s krajani z namenom pridobitve strokovno utemeljenih pripomb in stališč lokalne skupnosti. Kljub temu med prebivalci ostaja izrazita skrb, da bi nadaljnje ali razširjeno izkoriščanje kamnoloma lahko povzročilo dodatne okoljske obremenitve, vključno s prekomernimi emisijami hrupa, vibracij in prahu, kar predstavlja tveganje za trajno poslabšanje življenjskih razmer in negativni vpliv na naravno okolje območja.
Sklep: Svet KS Prapretno ugotavlja, da je pred sprejemom OPPN za kamnolom Retje potrebno pridobiti in upoštevati mnenje krajanov, saj lahko predlagane aktivnosti pomembno vplivajo na bivalne in okoljske razmere v območju.



      2.  Plan dela 2026 do konca mandata
Ureditev dvorane KS Prapretno:
· Izvedba toplotne izolacije in spustitev stropa v dvorani, s čimer bi izboljšali energijsko učinkovitost, akustiko ter splošno udobje uporabnikov prostora.
· Zamenjava obstoječe razsvetljave z učinkovitejšo LED osvetlitvijo, kar bi zagotovilo boljšo svetlost, manjšo porabo energije in prijetnejše vzdušje v dvorani.
· Namestitev projektorja in projekcijskega platna, kar bi omogočilo sodobno izvedbo predstavitev, predavanj, kulturnih dogodkov in srečanj.
· Zamenjava miz in stolov (v okviru participativnega proračuna), da se posodobi oprema ter izboljša funkcionalnost in udobje pri vseh prireditvah in srečanjih.
· Brušenje in ponovno lakiranje parketa, da se ohrani kakovost talne obloge, izboljša videz dvorane ter podaljša življenjska doba parketa.
· Pregled prostorov v bivši gostilni Kokos in namestitev opornih stebrov, z namenom zagotovitve statične varnosti ter ustvarjanja pogojev za morebitno nadaljnjo ureditev ali uporabo prostorov.
Rok za končanje del - marec 2026

Ureditev zunanjega dela dvorane  KS Prapretno:
· Postavitev nadstreška pred dvorano KS Prapretno, ki bi zagotovil zaščito pred vremenskimi vplivi ter omogočil prijetnejšo uporabo zunanjega prostora ob dogodkih.
Otroško igrišče:
· Ureditev otroškega igrišča, pri čemer je potrebna še dokončna odločitev o lokaciji – ali naj bo umeščeno neposredno pred dvorano KS Prapretno ali na območju nad igriščem.
Ostale investicije:
· Ureditev pešpoti in dostopne ceste do Sončne elektrarne Prapretno, z izboljšanjem varnosti ter urejenim dostopom za pešce.
· Zaključek asfaltiranja na Cesti Prapretno–Retje do razcepa deponija–Retje, kjer je treba dokončati še preostali neurejeni odsek, ki do zdaj ni bil asfaltiran.
· Vzpostavitev cestne razsvetljave v delih vasi, kjer še ni urejena, zlasti na relaciji od Zelenik do Firšt, z namenom izboljšanja prometne varnosti in kakovosti bivanja krajanov.

Sklep: Svet KS Prapretno ugotavlja in predlaga, da se v okviru plana dela za leto 2026 do konca mandata izvede celovit nabor investicij za ureditev notranjosti in zunanjosti dvorane KS Prapretno, ureditev otroškega igrišča ter izboljšanje cestne infrastrukture in razsvetljave v vasi.
         3. Organizacija decembrskih aktivnosti
Organizacija obdaritve otrok za božič: Svet KS Prapretno bo tako kot vsako leto organiziral obdarovanje otrok in prihod Božička. Letos bodo poleg otrok in njihovih staršev, vabljeni tudi ostali krajani in krajanke KS Prapretno, otroci pa bodo pripravili krajši kulturni program. Za točen datum se še naknadno dogovorimo.
Sklep: Svet KS Prapretno soglaša, da se tudi v letošnjem letu organizira obdarovanje otrok in prihod Božička, na dogodek pa se povabi tudi ostale krajane.
          4. Participatorni proračun
KS Prapretno je v mesecu avgustu oddala predlog za participativni proračun, in sicer za zamenjavo miz in stolov v dvorani KS Prapretno. Zanima nas, kdaj bo mogoče pristopiti k izvedbi predvidenih del oziroma, če je bil podan še kakšen drug predlog?
Sklep: Svet KS Prapretno zaprosi pristojne občinske službe, da posredujejo informacijo o predvidenem terminu izvedbe zamenjave miz in stolov v dvorani KS Prapretno, za katero je bil predlog oddan v okviru participativnega proračuna.
5. Vprašanja in pobude
Dogovarjali smo se glede organizacije dogodka ob dnevu žena, predvsem o poteku prireditve, izvedbi kulturnega programa ter potrebnih pripravah, pri čemer bomo podrobnosti obravnavali na naslednjem sestanku.

Zaključek seje
Predsedujoči se je zahvalil prisotnim za aktivno sodelovanje. Seja je bila zaključena ob 20:30.

Svet KS Prapretno

Zapisnik pripravila:
            Maja Jenko
